
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 39 

14 Ιανουάριου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Τεχνικές προδιαγραφές των μελετών Ειδικών Χω¬ 
ρικών Σχεδίων (Ε.Χ.Σ.) του Ν. 4269/2014 (ΦΕΚ 

142/Α/2014). 1 

Μεταβίβαση εξουσίας υπογραφής "με εντολή Προέ¬ 
δρου" στους Γενικούς Διευθυντές Διοίκησης και 
Προσλήψεων, Προϊσταμένους Διευθύνσεων και 
Τμημάτων και Προϊσταμένους Αυτοτελών Γρα¬ 
φείων και Τμημάτων του Ανώτατου Συμβουλίου 


Επιλογής Προσωπικού (Α.Σ.Ε.Π.). 2 

ΑΠΟΦΑΣΕΙ Σ 

Αριθμ. 60702 (1) 


Τεχνικές προδιαγραφές των μελετών Ειδικών Χωρικών 
Σχεδίων (Ε.Χ.Σ.) του Ν. 4269/2014 (ΦΕΚ 142/Α/2014). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσί¬ 
ας νια την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του ΠΔ 63/2005 (Α'98) 

2. Την υπ’ αρ. Υ521/30-10-2014 απόφαση Πρωθυπουργού 
Καθορισμού αρμοδιοτήτων του Αναπληρωτή Υπουργού 
Περιβάλλοντος, Ενέργειας και Κλιματικής Αλλαγής, Νι¬ 
κόλαου Ταγαρά (Β' 2971) 

3. Τις διατάξεις του άρθρου 8 του Ν. 4269/14 (ΑΊ42) 
«Χωροταξική και πολεοδομική μεταρρύθμιση -Βιώσιμη 
ανάπτυξη» 

4. Το με αρ. 100/2014 ΠΔ (ΑΊ67) 

5. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη του κρα¬ 
τικού προϋπολογισμού, αποφασίζουμε: 

Καθορίζονται τεχνικές προδιαγραφές για την εκπό¬ 
νηση των μελετών «Ειδικών Χωρικών Σχεδίων» (Ε.Χ.Σ.) 
βάσει τα οριζόμενα στο άρθρο 8 του Ν.4269/2014 (ΦΕΚ 
142/Α/28-06-2014) περί «Χωροταξικής και πολεοδομικής 
μεταρρύθμισης - Βιώσιμης Ανάπτυξης» ως εξής: 


1. ΣΤΟΧΟΙ ΚΑΙ ΠΕΡΙΕΧΟΜΕΝΟ ΤΩΝ Ε.Χ.Σ. 

Ο στόχος, το περιεχόμενο και οι διαδικασίες έγκρισης 
των Ε.Χ.Σ. ορίζονται στο άρθρο 8 του Ν. 4269/2014. 

Κατά την κατάρτιση των Ε.Χ.Σ λαμβάνονται υπόψη οι 
κατευθύνσεις των εγκεκριμένων Εθνικών και των Περι¬ 
φερειακών Χωροταξικών Πλαισίων, καθώς και οι κατευ¬ 
θύνσεις της οικείας αναπτυξιακής πολιτικής. Τα Ειδικά 
Χωρικά Σχέδια υπόκεινται σε Στρατηγική Μελέτη Πε¬ 
ριβαλλοντικών Επιπτώσεων (ΣΜΠΕ), η οποία εκπονείται 
με βάση τα αναφερόμενα στην ΚΥΑ107017/2006 (ΦΕΚ Β' 
1225/2006) και εγκρίνονται με το Προεδρικό Διάταγμα 
της παραγράφου 3γ του άρθρου 8 του Ν. 4269/2014. 

2. ΣΤΑΔΙΑ ΜΕΛΕΤΗΣ ΤΩΝ Ε.Χ.Σ. 

Η μελέτη των Ειδικών Χωρικών Σχεδίων εκπονείται 
σε ένα (1) στάδιο και το περιεχόμενο της περιλαμβάνει 
την ανάλυση της υπάρχουσας κατάστασης, τη διάγνωση 
των προβλημάτων, προοπτικών και τάσεων στην ευρύ¬ 
τερη περιοχή για την οποία συντάσσεται το Ε.Χ.Σ., τη 
διατύπωση των εναλλακτικών προτάσεων της χωρικής 
οργάνωσης της περιοχής και την τελική πρόταση που 
προκρίνεται από το φορέα κίνησης της διαδικασίας 
καθώς και αιτιολόγηση της επιλογής της. 

Η μελέτη των Ειδικών Χωρικών Σχεδίων συντάσσεται 
με τρία επίπεδα αναφοράς: 

α) το επίπεδο της ευρύτερης περιοχής, η οποία αφορά 
στη Δημοτική ενότητα/ες του οικείου Καλλικρατικού 
Δήμου/ων στην οποία εμπίπτει η περιοχή επέμβασης, 
β) το επίπεδο της ζώνης άμεσης επιρροής, η οποία 
αφορά στην περιβάλλουσα περιοχή που βρίσκεται σε 
άμεση συσχέτιση με την περιοχή επέμβασης λόγω της 
αλληλεπίδρασης και της συσχέτισης με αυτήν, 
γ) την περιοχή επέμβασης αυτή καθεαυτή. 

Στη ζώνη άμεσης επιρροής μπορεί να προτείνονται 
επίσης χρήσεις γης και περιορισμοί και όροι δόμησης, 
κυκλοφοριακές ρυθμίσεις κ.α. που κρίνονται αναγκαία 
για τη χωρική οργάνωση της περιοχής. 

Η μελέτη των Ειδικών Χωρικών Σχεδίων εφόσον συ¬ 
μπεριλαμβάνει και Ρυμοτομικό Σχέδιο Εφαρμογής υλο¬ 
ποιείται σε δύο (2) στάδια. Το περιεχόμενο του δευτέρου 
περιλαμβάνει την εκπόνηση του Ρυμοτομικού Σχεδίου 
Εφαρμογής με το οποίο καθορίζονται οι ρυμοτομικές 
και οικοδομικές γραμμές, οι κοινόχρηστοι, κοινωφελείς 
και οικοδομήσιμοι χώροι της περιοχής μελέτης και δη- 
μιουργούνται τα οικόπεδα μέσω της πράξης εφαρμογής. 
Το ΡΣΕ περιλαμβάνει και τα διαγράμματα των δικτύων 
υποδομής σύμφωνα με την κείμενη νομοθεσία. 

Οι Χάρτες των Ε.Χ.Σ. εκπονούνται σε ψηφιακά υπόβα¬ 
θρα και κτηματογραφικά διαγράμματα. Ως προβολικό 
σύστημα θα χρησιμοποιηθεί το ΕΓΣΑ 87. 

Σε κάθε περίπτωση τα παραδοτέα στοιχεία που κα¬ 
θορίζονται στις προδιαγραφές χαρτών θα παραδοθούν 
ως δομημένη διανυσματική πληροφορία. 

Για την εκπόνηση της μελέτης πρέπει να λαμβάνονται 
υπόψη όλοι οι ΙΣΧΥΟΝΤΕΣ ΚΑΝΟΝΙΣΜΟΙ όπως: 

• Πρότυπα Υ.ΠΕ.ΧΩ.Δ.Ε. (Υ.Χ.Ο.Π.). 

• Κανονισμοί Υπουργείου Δημοσίων Έργων για τε¬ 
χνικά έργα 

• Κανονισμοί κοινωφελών δικτύων (ΔΕΗ, ΟΤΕ, ΕΥΔΑΠ, 
ΔΕΥΑ, ΕΡΤ) 

• Χρήσεις γης 

• Λοιποί σχετικοί κανονισμοί 

Επίσης συνυποβάλλονται οι ακόλουθες ΜΕΛΕΤΕΣ 

• Στρατηγική Μελέτη Περιβαλλοντικών Επιπτώσεων 
- ΣΜΠΕ 

• Γεωλογική Μελέτη Καταλληλότητας για τις περι¬ 
πτώσεις που η περιοχή επέμβασης βρίσκεται σε εκτός 
σχεδίου περιοχές 

• Μελέτη οριοθέτηση ρεμάτων (εφ' όσον απαιτείται) 

I. ΠΑΡΟΥΣΙΑΣΗ Α' ΣΤΑΔΙΟΥ - Ε.Χ.Σ. 

ΚΕΦΑΛΑΙΟ 1: ΑΝΑΠΤΥΞΙΑΚΟΣ ΧΑΡΑΚΤΗΡΑΣ - 
ΠΡΟΟΠΤΙΚΕΣ ΕΥΡΥΤΕΡΗΣ ΠΕΡΙΟΧΗΣ ΜΕΛΕΤΗΣ 

Γ ενική Περιγραφή 

Τοποθετείται η περιοχή μελέτης στο χωρικό πλαίσιο 
που την περιβάλλει, δηλαδή στη Δημοτική Ενότητα/ες 
του αντίστοιχου Δήμου/ων, στη/στις Περιφερειακή/ες 
Ενότητα/ες και στην/στις αντίστοιχη/ες Περιφέρεια/ες 
και γίνονται συσχετίσεις στα πλαίσια του οικιστικού 
δικτύου της Δημοτικής Ενότητας/Δήμου, της Περιφε¬ 
ρειακής Ενότητας / Περιφέρειας και της χώρας. 

Σκιαγραφείται και αναλύεται η ταυτότητα της ευρύ¬ 
τερης περιοχής μελέτης όπως προκύπτει από: δημο- 
γραφικά χαρακτηριστικά, οικονομικές δραστηριότητες 
και απασχόληση, ενδογενείς αναπτυξιακές δυνατότητες 
και τυχόν συγκριτικά πλεονεκτήματα της περιοχής σε 
σχέση και με το ευρύτερο οικονομικό περιβάλλον. 

Λαμβάνεται επίσης υπόψη το βιοτικό επίπεδο και η 
ποιότητα ζωής με τις υποστηρικτικές τους υποδομές 
(τεχνική και κοινωνική υποδομή, αρχιτεκτονική φυσιο¬ 
γνωμία - ποιότητα οικιστικού περιβάλλοντος κλπ). 

Επιπλέον σχολιάζονται πολιτιστικά - ιστορικά και 
κοινωνικά χαρακτηριστικά της περιοχής ενώ γίνεται 
ανάλυση όλων των στοιχείων του φυσικού περιβάλ¬ 
λοντος εντός της έκτασης της περιοχής μελέτης, με 
επισήμανση των αξιόλογων οικοσυστημάτων, φυσικών 
τοπίων και λοιπών προστατευομένων περιοχών ή πε¬ 
ριοχών που χρήζουν προστασίας. 

Ειδικότερα τα περιεχόμενα του κεφαλαίου συνίστα- 
νται σε: 

• Θέση και ρόλος της ευρύτερης περιοχής μελέτης 
σε σχέση με άλλα αστικά κέντρα ή οικιστικά σύνολα 
Δήμου (όμορων Δήμων) / Περιφερειακής Ενότητας / 
Περιφέρειας 

• Διοικητική δομή 

• Δημογραφικά χαρακτηριστικά 

• Οικονομικά χαρακτηριστικά και αναπτυξιακή φυσιο¬ 
γνωμία (αναλυτική περιγραφή των χαρακτηριστικών ανά 
τομέα παραγωγικής δραστηριότητας που διακρίνεται 
στην περιοχή μελέτης και ιδιαιτέρως της συναφούς 
δραστηριότητας με την προτεινόμενη ανάπτυξη) 


• Κοινωνικά χαρακτηριστικά- Βιωτικό επίπεδο 

• Περιβαλλοντικά χαρακτηριστικά 

• Πολιτιστικά χαρακτηριστικά 

• Κοινωνικές υποδομές 

• Μεταφορικά δίκτυα - Ενεργειακά και βασικά δίκτυα 
τεχνικής υποδομής 

Χάρτες 

Περιεχόμενο Πινάκων ή χαρτών κατά την κρίση του 
μελετητή, Κλίμακα ελεύθερη 

ΚΕΦΑΛΑΙΟ 2: ΠΡΟΓΡΑΜΜΑΤΙΚΕΣ - ΧΩΡΟΤΑΞΙΚΕΣ 
ΚΑΤΕΥΘΥΝΣΕΙΣ ΕΥΡΥΤΕΡΗΣ ΠΕΡΙΟΧΗΣ 

Γ ενική Περιγραφή 

Δίνεται συνοπτικά το προφίλ του χωροταξικού πλαισί¬ 
ου (Δημοτική Ενότητα / Δήμος / Περιφερειακή Ενότητα/ 
Περιφέρεια / Χώρα) και αναλύονται οι ειδικές σχέσεις 
και ρόλοι της περιοχής μελέτης με αυτό, τόσο στη ση¬ 
μερινή κατάσταση όσο και στα πλαίσια των προοπτικών 
της ευρύτερης περιοχής. 

Αναφέρονται οι ευρύτερες διασυνδέσεις της ευρύ¬ 
τερης περιοχής και η τυχόν ένταξη της σε ευρωπαϊκά 
ή και διεθνή προγράμματα. Επιπλέον, αξιολογείται η 
δυνατότητα της περιοχής να αξιοποιήσει τις αναπτυξι¬ 
ακές προοπτικές που προκύπτουν από τις αυθόρμητες 
τάσεις αλλά και το προγραμματικό πλαίσιο. 

Ειδικότερα τα περιεχόμενα του κεφαλαίου συνίστα- 
νται σε: 

• Κατευθύνσεις των ανώτερων επιπέδων χωροταξικού 
σχεδιασμού (όπως ιδίως Γενικό, Ειδικά, Περιφερειακά 
πλαίσια, Ρυθμιστικά Σχέδια) 

• Ευρωπαϊκές στρατηγικές, ΠΕΠ, ΣΕΣ κλπ. 

Χάρτες 

Περιεχόμενο Πινάκων ή χαρτών κατά την κρίση του 
μελετητή, Κλίμακα ελεύθερη 

ΚΕΦΑΛΑΙΟ 3: ΠΑΡΟΥΣΙΑΣΗ ΥΦΙΣΤΑΜΕΝΩΝ 
ΧΡΗΣΕΩΝ ΓΗΣ ΣΤΗΝ ΖΩΝΗ ΑΜΕΣΗΣ ΕΠΙΡΡΟΗΣ 
ΠΕΡΙΟΧΗΣ ΜΕΛΕΤΗΣ 

Γ ενική Περιγραφή 

Αναλύεται ολόκληρο το πλέγμα των θεσμοθετημένων/ 
υφιστάμενων χρήσεων γης στην ζώνη άμεσης επιρροής 
της περιοχής μελέτης και συγκεκριμένα οι χρήσεις γης, 
η υπάρχουσα οικιστική ανάπτυξη και η δυναμική της 
(όπως οικισμοί, άλλοι οικιστικοί υποδοχείς, περιοχές 
παραθεριστικής κατοικίας), η διάρθρωση των παρα¬ 
γωγικών δραστηριοτήτων (διασπορά στον εξωαστικό 
χώρο, τυχόν υφιστάμενες συγκεντρώσεις, τυχόν θε¬ 
σμοθετημένοι υποδοχείς, ΒΙΠΕ κλπ.), η ύπαρξη τυχόν 
άλλων θεσμοθετημένων χρήσεων ή ρυθμίσεων (π.χ. ΖΟΕ 
κλπ). Καταγράφονται υφιστάμενα και προγραμματιζό- 
μενα βασικά δίκτυα υποδομής της περιοχής μελέτης 
(μεταφορικό δίκτυο ενέργεια τηλεπικοινωνίες, ύδρευση, 
αποχέτευση, απορρίμματα κλπ.). Εντοπίζονται συγκρού¬ 
σεις χρήσεων γης. 

Επίσης παρουσιάζονται οι χωρικές επιπτώσεις της 
μέχρι σήμερα ανάπτυξης και των σημαντικών έργων 
και προγραμμάτων στη ζώνη άμεσης επιρροής της πε¬ 
ριοχής μελέτης. 

Γίνεται αδρομερής αναφορά στο ιδιοκτησιακό κα¬ 
θεστώς της ζώνης άμεσης επιρροής, αναλύεται η κα¬ 
τάσταση του οικιστικού αποθέματος, η ποιότητα και 
φυσιογνωμία του χώρου (βασικοί αντιληπτικοί άξονες 
- ενότητες, ποιότητα χώρου κλπ.). 

Για τις περιπτώσεις όπου απαιτείται γίνεται διερεύ- 
νηση της γεωλογική καταλληλότητας στη ζώνη άμεσης 
επιρροής. 

Ειδικότερα τα περιεχόμενα του κεφαλαίου συνίστα- 
νται σε: 

• Θεσμοθετημένες /υφιστάμενες χρήσεις γης στον 
εξωαστικό χώρο και στον όμορο αστικό αν υπάρχει. 
(Τ.Χ.Σ., Γ.Π.Σ./Σ.Χ.Ο.Ο.Α.Π.) 

• Υπάρχουσα οικιστική ανάπτυξη και η δυναμική της: 
οικισμοί, άλλοι οικιστικοί υποδοχείς, περιοχές παραθε- 
ριστικής κατοικίας 

• Παραγωγικές δραστηριότητες: διασπορά στον εξω¬ 
αστικό χώρο, τυχόν υφιστάμενες συγκεντρώσεις, τυχόν 
θεσμοθετημένοι υποδοχείς (ΒΙΠΕ κ.λπ.) 

• Άλλες θεσμοθετημένες χρήσεις / ρυθμίσεις (π.χ. 
ΖΟΕ, ειδικές μελέτες-ΕΠΜ κ.λπ.) 

• Υφιστάμενα και προγραμματιζόμενα βασικά δίκτυα 
υποδομής της περιοχής μελέτης: μεταφορικό δίκτυο 
ενέργεια τηλεπικοινωνίες, ύδρευση, αποχέτευση, απορ¬ 
ρίμματα κλπ. 

• Συγκρούσεις χρήσεων γης, πιέσεις σε παράκτιες 
ζώνες κ.λπ. 

• Χωρικές επιπτώσεις έργων / προγραμμάτων 

• Λειτουργική δομή περιοχής μελέτης 

• Ιδιοκτησιακό καθεστώς ζώνης άμεσης επιρροής πε¬ 
ριοχής μελέτης (αδρομερής αναφορά) 

• Δομημένο περιβάλλον - Ανάλυση κατάστασης οι¬ 
κιστικού αποθέματος περιοχής μελέτης εφόσον υφί- 
σταται 

• Διερεύνηση γεωλογικής καταλληλότητας (εφόσον 
απαιτείται) 

Χάρτες 

Χάρτες Κλίμακας 1:2.000 ή 1:5.000 όπου απαιτείται 
προκειμένου να αποδωθούν σχεδιαστικά/διαγραμματικά 
τα περιλαμβανόμενα στα υποκεφάλαια 

Επίπεδο αναφοράς: όρια ζώνης άμεσης επιρροής πε¬ 
ριοχής μελέτης κατά την κρίση του μελετητή 

Περιεχόμενα χαρτών 

Στους χάρτες περιλαμβάνονται, κατά περίπτωση, τα 
παρακάτω: 

• Οικοσυστήματα και φυσικά τοπία 

• Προστατευόμενες περιοχές - περιοχές δικτύου 
ΝΑΤυΒΑ 2000, δάση, δασικές εκτάσεις, γη υψηλής πα¬ 
ραγωγικότητας, όρια αιγιαλού - παραλίας, Αρχαιολο¬ 
γικοί χώροι 

• Παραδοσιακοί οικισμοί, ζώνες προστασίας αυτών 

• Ιστορικοί τόποι, μνημεία 

• Αξιόλογα αρχιτεκτονικά σύνολα 

• Στοιχεία βιομηχανικής κληρονομιάς, στοιχεία παρα¬ 
δοσιακών παραγωγικών τεχνικών 

• Τοπία ιδιαίτερης αισθητικής - συμβολικής αξίας, το¬ 
πία για ανάδειξη φυσιογνωμίας των οικισμών, τοπία για 
αναβάθμιση εικόνας οδικών αξόνων ή άλλων στοιχείων 
δομημένου περιβάλλοντος κ.λ.π. 

• Γεωργική γη 

• Συγκεντρώσεις παραγωγικές ή μεγάλες εγκαταστά¬ 
σεις και τεχνικά έργα 

• Τυχόν θεσμοθετημένοι υποδοχείς παραγωγικών 
δραστηριοτήτων 

• Εξόρυξη, μεταλλευτικές και λατομικές ζώνες 

• Γενικά δίκτυα υποδομής (μεταφορική υποδομή, 
ύδρευση, αποχέτευση κλπ.) εξυπηρέτησης περισσότε¬ 
ρο του ενός οικισμών 


•Έργα προστασίας περιβάλλοντος (ΧΥΤΑ, Βιολογικός 
καθαρισμός κλπ.) 

• Άλλες θεσμοθετημένες χρήσεις εκτός οικισμών και 
οικιστικών υποδοχέων ή ειδικές ρυθμίσεις και εγκεκρι¬ 
μένες μελέτες (π.χ. ΖΟΕ,ΕΠΜ κλπ.) 

• Ιδιοκτησιακό καθεστώς (αδρομερής αναφορά) 

• Θεσμοθετημένες χρήσεις γης 

• Θεσμικό πλαίσιο δόμησης 

• Ρέματα (οριοθετημένα, προς οριοθέτηση και όσα 
δεν απαιτούν οριοθέτηση) 

• Υποδομές Κοινής Ωφέλειας (ύδρευση, αποχέτευση, 
απορρίμματα) 

• Λειτουργική δομή 

• Κατάσταση οικιστικού - κτιριακού αποθέματος (εφ' 
όσον υπάρχει) 

ΚΕΦΑΛΑΙΟ 4: ΣΥΜΠΕΡΑΣΜΑΤΑ - ΕΝΑΛΛΑΚΤΙΚΑ 
ΣΕΝΑΡΙΑ ΧΩΡΙΚΗΣ ΑΝΑΠΤΥΞΗΣ ΣΤΗ ΖΩΝΗ 
ΑΜΕΣΗΣ ΕΠΙΡΡΟΗΣ ΠΕΡΙΟΧΗΣ ΜΕΛΕΤΗΣ 

Γ ενική Περιγραφή 

Συγκεντρώνονται σε συνθετική μορφή τα βασικά δε¬ 
δομένα και προβλήματα τόσο του φυσικού όσο και αν- 
θρωπογενούς περιβάλλοντος, που έχουν παρατηρηθεί 
στους επιμέρους τομείς και έχουν θίγει στα αντίστοιχα 
κεφάλαια. Η συνθετική αξιολόγηση περιλαμβάνει την 
αξιολόγηση των αναπτυξιακών δυνατοτήτων και προ¬ 
οπτικών, την αξιολόγηση θεμάτων και προβλημάτων 
πολεοδομικού επιπέδου, την αξιολόγηση δεδομένων 
χωροταξικού / περιβαλλοντικού χαρακτήρα. 

Με βάση τα συμπεράσματα του κεφαλαίου αυτού και 
την συνεκτίμηση όλων των σχετικών - θετικών και αρ¬ 
νητικών - παραγόντων θα διαμορφωθούν και θα διατυ¬ 
πωθούν οι προτάσεις του μελετητή και τα εναλλακτικά 
σενάρια ανάπτυξης (σενάριο τάσεων, έντονα παρεμβα¬ 
τικό σενάριο, σενάριο ήπιας παρέμβασης). 

Στη συνέχεια, οι εναλλακτικές προτάσεις που αντι¬ 
στοιχούν στο (ή στα) παραπάνω σενάριο (ή σενάρια), 
αξιολογούνται με βάση σειρά κριτηρίων όπως: κάλυψη 
κοινωνικών αναγκών, υποστήριξη αναπτυξιακών προο¬ 
πτικών, αξιολόγηση πολεοδομικών και περιβαλλοντι¬ 
κών επιπτώσεων κ.λπ., προκειμένου να επιλεχθεί η επι¬ 
κρατέστερη πρόταση αξιοποίησης. Βάσει της εν λόγω 
πρότασης εκτιμάται, αντίστοιχα, η φέρουσα ικανότητα 
της περιοχής σε σχέση με τους όρους - μεγέθη που 
καθορίζει η προβλεπόμενη αξιοποίηση. 

Ειδικότερα τα περιεχόμενα του κεφαλαίου συνίστα- 
νται σε: 

• Συμπεράσματα - Αξιολόγηση (αξιολόγηση δεδομέ¬ 
νων υπάρχουσας κατάστασης - Τάσεων -Κατευθύνσεων, 
αξιολόγηση αναπτυξιακών δυνατοτήτων και προοπτικών, 
αξιολόγηση χωροταξικών -πολεοδομικών δεδομένων) 

• Εναλλακτικές δυνατότητες ανάπτυξης στη ζώνη 
άμεσης επιρροής της περιοχής μελέτης 

• Επιλογή προτεινόμενης λύσης 

• Εκτίμηση φέρουσας ικανότητας της περιοχής για 
την προβλεπόμενη επιλεγόμενη ανάπτυξη 

ΚΕΦΑΛΑΙΟ 5: ΠΡΟΤΑΣΗ ΧΩΡΙΚΟΥ ΠΡΟΟΡΙΣΜΟΥ 
ΠΕΡΙΟΧΗΣ ΕΠΕΜΒΑΣΗΣ 

Γ ενική Περιγραφή 

Παρουσιάζεται συνθετικά το πρότυπο ανάπτυξης, 
χωρικής και πολεοδομικής οργάνωσης της περιοχής 
επέμβασης σε σχέση και με το ευρύτερο περιβάλλον. Δι- 

ατυπώνονται οι βασικές αρχές οργάνωσης, με ιδιαίτερη 
έμφαση και εξειδίκευση για τυχόν παράκτιες ή ορεινές 
περιοχές ή περιοχές με αξιόλογα χαρακτηριστικά. 

Επιπλέον, μπορούν να γίνουν και επισημάνσεις / συ¬ 
σχετισμοί προς τον χωροταξικό σχεδίασμά ανώτερης 
κλίμακας. 

Καθορίζονται οι επιτρεπόμενες χρήσεις γης και συ- 
ντάσσεται ο πολεοδομικός κανονισμός - όροι δόμησης 
(συντελεστής δόμησης, μέγιστη επιτρεπόμενη κάλυψη, 
μέγιστο επιτρεπόμενο ύψος, αρτιότητα οικοπέδων) και 
τυχόν πρόσθετοι περιορισμοί. 

Επιπλέον, κατά περίπτωση και εφ' όσον απαιτείται, κα¬ 
θορίζονται ζώνες προστασίας και ελέγχου, ενώ γίνεται 
και ιεράρχηση - διάρθρωση του βασικού οδικού δικτύου 
(ιεράρχηση και οργάνωση κυκλοφοριακών ροών) και 
των δικτύων κοινής ωφέλειας (ύδρευση, αποχέτευση, 
απορροή όμβριων, ηλεκτρική ενέργεια, φυσικό αέριο, 
τηλεπικοινωνίες). 

Εφόσον απαιτείται, προτείνεται η προστασία ειδικών 
συνόλων και η ανάδειξη του φυσικού περιβάλλοντος 
και της αρχιτεκτονικής κληρονομιάς (αξιόλογα στοι¬ 
χεία πολεοδομικού ιστού, φυσικού περιβάλλοντος και 
κτιριακού αποθέματος). 

Ειδικότερα τα περιεχόμενα του κεφαλαίου συνίστα- 
νται σε: 

• Πρόταση Χωρικής Ανάπτυξης Περιοχής Επέμβασης 

• Οργάνωση πολεοδομικών ενοτήτων - πολεοδομικές 
υποενότητες (όπου απαιτείται). 

• Κατάσταση οικοδομημένου χώρου (δομή, μορφολο¬ 
γία συνόλων, κατάσταση δημόσιων - ιδιωτικών ελεύθε¬ 
ρων χώρων, υλοποιημένος Σ.Δ.). 

• Δίκτυο ελεύθερων κοινοχρήστων χώρων και κοινω¬ 
φελών εγκαταστάσεων και δίκτυο πεζοδρόμων (κατά¬ 
σταση - δομή - ροές) (όπου απαιτείται). 

• Καθορισμός χρήσεων γης και τυχόν πρόσθετων 
περιορισμών 

• Καθορισμός όρων και περιορισμών δόμησης - Πο¬ 
λεοδομικός Κανονισμός 

• Καθορισμός ζωνών προστασίας και ελέγχου (όπου 
απαιτείται). 

• Καθορισμός βασικού οδικού δικτύου. 

• Καθορισμός δικτύων κοινής ωφέλειας (ύδρευση, 
αποχέτευση, απορροή όμβριων, ηλεκτρική ενέργεια, 
φυσικό αέριο, τηλεπικοινωνίες (όπου απαιτείται). 

• Γεωμορφολογία και μελέτη γεωλογικής καταλληλό¬ 
τητας σύμφωνα με τις σχετικές προδιαγραφές 

Χάρτες 

Χάρτες ανά υποκεφάλαιο κλίμακας: 1:2.000 ή 1:5.000 
Επίπεδο αναφοράς: όρια περιοχής επέμβασης 

Περιεχόμενα: 

• Πολεοδομική Οργάνωση (οργάνωση πολεοδομικών 
ενοτήτων) (όπου απαιτείται). 

• Πρόταση για την οργάνωση των οικοδομήσιμων χώ¬ 
ρων (σχέση δομημένου - αδόμητου χώρου) 

• Χρήσεις γης 

• Πολεοδομικός κανονισμός 

• Λοιποί όροι και περιορισμοί δόμησης 

• Δίκτυο κοινοχρήστων και κοινωφελών χώρων (όπου 
απαιτείται). 

• Δίκτυο πεζοδρόμων (ιεράρχηση και οργάνωση λει¬ 
τουργιών) (όπου απαιτείται). 

• Ιεράρχηση βασικού οδικού δικτύου - οργάνωση κυ- 
κλοφοριακών ροών (όπου απαιτείται). 

• Περιοχή Προστασίας και Ελέγχου - Ειδικοί Όροι 
Δόμησης (όπου απαιτείται). 


• Αξιόλογα στοιχεία πολεοδομικού ιστού, φυσικού 
περιβάλλοντος και κτιριακού αποθέματος (όπου απαι¬ 
τείται). 

• Δίκτυα κοινής ωφέλειας (ύδρευση, αποχέτευση, 
απορροή όμβριων, ηλεκτρική ενέργεια, φυσικό αέριο, 
τηλεπικοινωνίες (όπου απαιτείται). 

• Γεωλογικά χαρακτηριστικά: 

- Περιοχές κατ’ αρχήν κατάλληλες για δόμηση 

- Περιοχές κατ’ αρχήν ακατάλληλες για δόμηση 

- Περιοχές με ειδικούς περιορισμούς 

ΚΕΦΑΛΑΙΟ 6: ΠΡΟΓΡΑΜΜΑ 
ΕΝΕΡΓΟΠΟΙΗΣΗΣ ΤΟΥ Ε.Χ.Σ. 

Γ ενική Περιγραφή 

Περιέχει τις προτάσεις σχετικά με την ίδρυση φορέα 
εφαρμογής του Ε.Χ.Σ., εφόσον απαιτείται, τις τυχόν 
απαιτούμενες ειδικότερες μελέτες, αναγκαία έργα - 
παρεμβάσεις και αναγκαίες θεσμικές ρυθμίσεις. Επίσης 
γίνεται αναφορά στους εμπλεκόμενους φορείς για την 
υλοποίηση των παραπάνω έργων ή παρεμβάσεων, και 
στη χρονική διαδοχή ή συσχέτιση των σχετικών ενερ¬ 
γειών (Χρονοδιαγράμματα). Τέλος, περιλαμβάνει προϋ¬ 
πολογισμό των προτεινομένων έργων και παρεμβάσεων 
καθώς και δυνητικές πηγές χρηματοδότησης. 

Ειδικότερα τα περιεχόμενα του κεφαλαίου συνίστα- 
νται σε: 

Φορέας εφαρμογής του Ε.Χ.Σ. 

Απαιτούμενα έργα, μελέτες, θεσμικές παρεμβάσεις / 
Αναπλάσεις. 

Εμπλεκόμενοι φορείς - Χρονοδιαγράμματα. 

Προϋπολογισμός. 

II. Β ΣΤΑΔΙΟ - ΕΓΚΡΙΣΗ ΡΥΜΟΤΟΜΙΚΟΥ ΣΧΕΔΙΟΥ ΕΦΑΡ¬ 
ΜΟΓΗΣ (Ρ.Σ.Ε.) - ΠΡΑΞΕΩΣ ΕΦΑΡΜΟΓΗΣ (Π.Ε.) ΟΠΟΥ ΑΠΑΙ¬ 
ΤΕΙΤΑΙ 

Εφόσον μαζί με το ΕΧΣ εγκρίνεται και το Ρ.Σ.Ε., αυτό 
εκπονείται σύμφωνα με τα αναφερόμενα στο άρθρο 
10 του Ν. 4269/2014. Στην περίπτωση αυτή εφόσον ο 
φορέας κίνησης της διαδικασίας του Ε.Χ.Σ είναι και 
κύριος της προς πολεοδόμηση έκτασης η διαδικασία 
δημοσιότητας της περίπτωσης β' της παραγράφου 4 
του άρθρου 10 του Ν. 4269/2014 παραλείπεται. 

3. Η ισχύς του παρόντος αρχίζει από τη δημοσίευσή 
του στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2014 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΛΑΟΣ ΤΑΓΑΡΑΣ 
-♦- 

Αριθμ. απόφ. 1 (2) 

Μεταβίβαση εξουσίας υπογραφής "με εντολή Προέδρου" 
στους Γενικούς Διευθυντές Διοίκησης και Προσλή¬ 
ψεων, Προϊσταμένους Διευθύνσεων και Τμημάτων 
και Προϊσταμένους Αυτοτελών Γραφείων και Τμη¬ 
μάτων του Ανωτάτου Συμβουλίου Επιλογής Προσω¬ 
πικού (Α.Σ.Ε.Π.). 

Ο ΠΡΟΕΔΡΟΣ 

ΤΟΥ ΑΝΩΤΑΤΟΥ ΣΥΜΒΟΥΛΙΟΥ ΕΠΙΛΟΓΗΣ ΠΡΟΣΩΠΙΚΟΥ 

Έχοντας υπόψη: 

1. Τις διατάξεις: 

α. Του άρθρου 5 του Ν.2190/1994 «Σύσταση ανεξάρ¬ 
τητης αρχής για την επιλογή προσωπικού και ρύθμιση 
θεμάτων διοίκησης», όπως τροποποιήθηκαν και ισχύουν. 

β. Του άρθρου 2 παρ. 4 εδάφ. δ’ του Ν. 3051/2002 «Συ¬ 
νταγματικά κατοχυρωμένες ανεξάρτητες αρχές, τροπο¬ 
ποίηση και συμπλήρωση του συστήματος προσλήψεων 
στο δημόσιο τομέα και συναφείς ρυθμίσεις». 

γ. Της 42799/8-12-2003 απόφασης του Υπουργού Οικο¬ 
νομίας και Οικονομικών (ΦΕΚ Β 1863/12.12.2003) «Καθο¬ 
ρισμός της οργάνωσης της Γραμματείας του Α.Σ.Ε.Π.», 
όπως τροποποιήθηκε και ισχύει. 

2. Την ανάγκη απλούστευσης διαδικασιών, κατά την 
άσκηση των αρμοδιοτήτων και με σκοπό την ταχεία 
διεκπεραίωση των υποθέσεων και εξασφάλιση εύρυθμης 
και αποδοτικής λειτουργίας της υπηρεσίας. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Μεταβιβάζουμε, κατά λόγο αρμοδιότητας, στους Γ ε¬ 
νικούς Διευθυντές, Προϊσταμένους Διευθύνσεων και 
Τμημάτων και Προϊσταμένους Αυτοτελών Γραφείων 
και Τμημάτων, την εξουσία να υπογράφουν «με εντολή 
Προέδρου», αποφάσεις, εντάλματα και εντολές ή άλλες 
πράξεις, ως εξής: 

I. Γ ενική Διεύθυνση Διοίκησης 

Α. Στο Γενικό Διευθυντή Διοίκησης 

- Ερωτήματα προς το Υπηρεσιακό Συμβούλιο για θέ¬ 
ματα υπηρεσιακής κατάστασης των υπαλλήλων. 

- Κυρώσεις πινάκων προακτέων. 

- Χορηγήσεις κανονικών αδειών και λοιπών αδειών 
στους Προϊσταμένους των Διευθύνσεων που ανήκουν 
στη Γενική Διεύθυνση Διοίκησης. 

- Αποφάσεις χορήγησης αναρρωτικών αδειών, αδειών 
άνευ αποδοχών, μητρότητας, ανατροφής τέκνων, υπη¬ 
ρεσιακής εκπαίδευσης και άδειας άσκησης ιδιωτικού 
έργου με αμοιβή στους Προϊσταμένους Διευθύνσεων. 

- Αποφάσεις προαγωγών των υπαλλήλων. 

- Αποφάσεις μετακινήσεως Προϊσταμένων Τμημάτων, 
Αυτοτελών Τμημάτων και Γραφείων και υπαλλήλων. 

- Αποφάσεις κατάταξης και ένταξης σε βαθμό. 

- Αποφάσεις χορήγησης μισθολογικού κλιμακίου. 

- Αποφάσεις μετακινήσεως υπαλλήλων στο εσωτερι¬ 
κό και καθορισμού ημερών κίνησης εκτός έδρας, πλην 
Διευθυντών και Γ ενικών Διευθυντών. 

- Εγκρίσεις συμμετοχής σε προγράμματα επιμόρφω¬ 
σης των Προϊσταμένων Διευθύνσεων του ΑΣΕΠ. 

- Συγκρότηση συνεργείων υπερωριακής απασχόλησης 
ή συμμετοχής σε επιτροπές των υπαλλήλων του ΑΣΕΠ. 

- Απαντήσεις σε αιτήματα επανεξέτασης ή αναφορές 
παραπόνων ή καταγγελίες πολιτών κατά πράξεων ή 
παραλείψεων υπηρεσιακών οργάνων, αρμοδιότητας της 
Γ ενικής Διεύθυνσης Διοίκησης. 

- Πράξεις καταλογισμού (αρ. 33 του Ν. 2362/1995 όπως 
ισχύει). 

- Το ετήσιο πρόγραμμα προμηθειών που αποστέλλεται 
στο Υπουργείο Εμπορίου. 

- Τροποποιήσεις του προγράμματος Δημοσίων Επεν¬ 
δύσεων. 

- Κατάρτιση και υπογραφή συμβάσεων μετά τρίτων 
και πράξεων έγκρισης προμηθειών, εκτέλεσης εργασιών, 
ανάληψης και έγκρισης δαπανών, ποσού από 40.000,01€ 
μέχρι 150.000 €. 

- Προτάσεις προς το Γ ενικό Λογιστήριο του Κράτους 
αυξομείωσης πιστώσεων του προϋπολογισμού εξόδων 
του Α.Σ.Ε.Π., για ποσό από 40.000,01€ μέχρι 150.000 €, 


για κάθε περίπτωση. 

- Αιτήματα προς το Υπουργείο Οικονομικών για τη 
χρηματοδότηση από πιστώσεις εγκεκριμένων προγραμ¬ 
μάτων δημοσίων επενδύσεων για ποσό από 40.000,01€ 
μέχρι 150.000 €. 

- Εντολές προς την Τράπεζα της Ελλάδος για την 
κατανομή χρηματοδοτήσεων έργων και μελετών προ¬ 
γραμμάτων δημοσίων επενδύσεων, για ποσά άνω των 
40.000,01 €. 

- Αποφάσεις για μεταβίβαση πιστώσεων σε Δευτερεύ- 
οντες Διατάκτες με Επιτροπικά εντάλματα πληρωμής 
από του ποσού των 40.000,01€ κατά περίπτωση. 

- Προτάσεις εγγραφής πιστώσεων από το αποθεμα- 
τικό, μέχρι του ποσού των 150.000 €. 

- Αποφάσεις ορισμού μελών Επιτροπών πρόχειρων 
μειοδοτικών διαγωνισμών. 

- Αποφάσεις και εντολές που αφορούν δαπάνες, 
εγκρίσεις, προκηρύξεις δημοσίων διαγωνισμών, απο¬ 
φάσεις κατακύρωσης αποτελεσμάτων διαγωνισμών και 
συμβάσεις, καθώς και κάθε σχετικό με το θέμα έγγραφο 
ή απόφαση, στις περιπτώσεις που η σχετική δαπάνη 
υπερβαίνει τα 40.000,01€ για κάθε περίπτωση. 

- Πράξεις θεώρησης, βεβαίωσης και αναγνώρισης 
όλων των δαπανών αρμοδιότητας του Α.Σ.Ε.Π. καθώς 
και τα διαβιβαστικά και λοιπά έγγραφα από του ποσού 
των 40.000,01€ και άνω. 

- Αποφάσεις αναλήψεων πιστώσεων από του ποσού 
των 40.000,01€ και άνω, για κάθε περίπτωση. 

- Αποφάσεις έγκρισης, για να ακολουθηθεί η διαδι¬ 
κασία της απ’ ευθείας ανάθεσης ή/και σύναψης συμβά¬ 
σεων, καθώς και κάθε σχετικό με το θέμα έγγραφο ή 
απόφαση , σύμφωνα με το Ν. 2362/1995 «Περί Δημοσίου 
Λογιστικού, ελέγχου των δαπανών του Κράτους και άλ¬ 
λες διατάξεις», ως ισχύει, το Ν.2286/1995, «Προμήθειες 
του Δημόσιου Τομέα και ρυθμίσεις συναφών θεμάτων», 
ως ισχύει, το Π.Δ. 118/2007 «Κανονισμός Προμηθειών Δη¬ 
μοσίου (Κ.Π.Δ.)», ως ισχύει, το Π.Δ. 60/2007 «Προσαρμογή 
της Ελληνικής Νομοθεσίας στις διατάξεις της Οδηγίας 
2004/18/ΕΚ του Ευρωπαϊκού Κοινοβουλίου και του Συμ¬ 
βουλίου της 31ης Μαρτίου 2004 (Ε1134/30.04.2004) περί 
συντονισμού των διαδικασιών σύναψης δημόσιων συμ¬ 
βάσεων έργων, προμηθειών και υπηρεσιών», ως ισχύει, 
το Π.Δ. 113/2010 «Περί αναλήψεως υποχρεώσεων από 
τους Διατάκτες» και από 1.1.2015 το Ν.4270/2014 «Αρχές 
δημοσιονομικής διαχείρισης και εποπτείας (ενσωμά¬ 
τωση της Οδηγίας 2011/85/Ε.Ε.) - δημόσιο λογιστικό και 
άλλες διατάξεις» και το Ν. 4281/2014 «Μέτρα στήριξης 
και ανάπτυξης της ελληνικής οικονομίας, οργανωτικά 
θέματα Υπουργείου Οικονομικών και άλλες διατάξεις», 
μέχρι του ποσού των 150.000€. 

Β. Στον Προϊστάμενο της Διεύθυνσης Διοικητικού 

- Πρακτικά ανάληψης υπηρεσίας. 

- Χορηγήσεις κανονικών και λοιπών αδειών στους 
υπαλλήλους. 

- Αποφάσεις χορήγησης αδειών άνευ αποδοχών, 
μητρότητας, ανατροφής τέκνων, υπηρεσιακής εκπαί¬ 
δευσης και άδειας άσκησης ιδιωτικού έργου με αμοιβή 
στους υπαλλήλους. 

-Έγγραφα με τα οποία κοινοποιούνται οι καταστά¬ 
σεις των υπαλλήλων του άρθρου 88 του Υπαλληλικού 
Κώδικα. 

-Έγγραφα σχετικά με την επιμόρφωση προσωπικού, 
προς το Εθνικό Κέντρο Δημόσιας Διοίκησης. 

- Πιστοποιητικά και βεβαιώσεις που αναφέρονται στην 
υπηρεσιακή κατάσταση του προσωπικού. 

- Έγγραφα που απευθύνονται στο Εθνικό Τυπογρα¬ 
φείο και αφορούν δημοσίευση πράξεων, αρμοδιότητας 
Διεύθυνσης Διοικητικού. 

- Οδηγίες Διοίκησης Προσωπικού. 

- Αλληλογραφία με φορείς του δημοσίου τομέα για 
υπηρεσιακά θέματα αρμοδιότητας της Διεύθυνσης Δι¬ 
οικητικού. 

- Πόσης φύσεως ανακοινώσεις και έγγραφα, ανα- 
φερόμενες στην υπηρεσιακή κατάσταση γενικά των 
υπαλλήλων. 

α. Στον Προϊστάμενο του Τμήματος Προσωπικού: 

- Οποιαδήποτε έγγραφα αλληλογραφίας με φορείς 
αποσπασμένων υπαλλήλων που υπηρετούν στο ΑΣΕΠ. 

- Αποφάσεις χορήγησης αναρρωτικών αδειών στους 
υπαλλήλους καθώς και έγγραφα παραπομπής των 
υπαλλήλων καθώς και των υποψηφίων για διορισμό ή 
πρόσληψη, για υγειονομική εξέταση. 

-Θεωρήσεις βιβλιαρίων υγείας των υπαλλήλων και 
μελών των οικογενειών τους. 

β. Στον Προϊστάμενο του Τμήματος Διοικητικής Υπο¬ 
στήριξης 

- Βεβαίωση της ακρίβειας αντιγράφων και φωτοαντι¬ 
γράφων εγγράφων. 

- Βεβαίωση του γνησίου της υπογραφής οποιουδή- 
ποτε. 

- Τα έγγραφα που είναι απαραίτητα για τη διακίνηση 
της αλληλογραφίας της Υπηρεσίας. 

- Τα έγγραφα που είναι απαραίτητα για τη συντήρηση, 
την επισκευή και εμφάνιση του κτιριακού, μηχανικού και 
άλλου εξοπλισμού και τη λειτουργία του τηλεφωνικού 
κέντρου. 

Γ. Στον Προϊστάμενο της Διεύθυνσης Οικονομικού 

-Έγγραφα προς το Γενικό Λογιστήριο του Κράτους 
για αυξομείωση και έγκριση προβλέψεων θέσεων προ¬ 
σωπικού. 

- Εντολές προς τους υπολόγους για την καταβολή δα¬ 
πανών από τα Χ.Ε.Π., που έχουν εκδοθεί στο όνομά τους. 

- Την μετά τρίτων κατάρτιση και υπογραφή των συ- 
ναπτομένων συμβάσεων και πράξεων έγκρισης προ¬ 
μηθειών, εκτέλεσης εργασιών, ανάληψης και έγκρισης 
δαπανών, ποσού μέχρι 40.000 €. 

- Προτάσεις προς το Γ ενικό Λογιστήριο του Κράτους 
αυξομείωσης πιστώσεων του προϋπολογισμού εξόδων 
του Α.Σ.Ε.Π., για ποσό μέχρι 40.000 €, για κάθε περί¬ 
πτωση. 

- Αιτήματα προς το Υπουργείο Οικονομικών για τη 
χρηματοδότηση από πιστώσεις εγκεκριμένων προγραμ¬ 
μάτων δημοσίων επενδύσεων για ποσό μέχρι 40.000 €. 

- Εντολές προς την Τράπεζα της Ελλάδος για την 
κατανομή χρηματοδοτήσεων έργων και μελετών προ¬ 
γραμμάτων δημοσίων επενδύσεων, για ποσά μέχρι των 
40.000 €. 

- Αποφάσεις για μεταβίβαση πιστώσεων σε Δευτερεύ- 
οντες Διατάκτες με Επιτροπικά εντάλματα πληρωμής 
μέχρι του ποσού των 40.000€ κατά περίπτωση. 

- Προτάσεις Χρηματοδοτήσεως των Συλλογικών Απο¬ 
φάσεων του Προγράμματος Δημοσίων Επενδύσεων και 
όλα τα διαδικαστικά προς την Τράπεζα της Ελλάδος 
έγγραφα. 


- Αποφάσεις και εντολές που αφορούν δαπάνες, 
εγκρίσεις, προκηρύξεις δημοσίων διαγωνισμών, απο¬ 
φάσεις κατακύρωσης αποτελεσμάτων διαγωνισμών και 
συμβάσεις, καθώς και κάθε σχετικό με το θέμα έγγραφο 
ή απόφαση, στις περιπτώσεις που η σχετική δαπάνη δεν 
υπερβαίνει τα 40.000 € για κάθε περίπτωση. 

- Πράξεις θεώρησης βεβαίωσης και αναγνώρισης όλων 
των δαπανών αρμοδιότητας του Α.Σ.Ε.Π. καθώς και τα 
διαβιβαστικά και λοιπά έγγραφα, μέχρι του ποσού των 
40.000 €. 

- Αποφάσεις αναλήψεων πιστώσεων μέχρι του ποσού 
των 40.000€, για κάθε περίπτωση. 

- Αποφάσεις έγκρισης, για να ακολουθηθεί η διαδι¬ 
κασία της απ’ ευθείας ανάθεσης ή/και σύναψης συμβά¬ 
σεων, καθώς και κάθε σχετικό με το θέμα έγγραφο ή 
απόφαση , σύμφωνα με το Ν. 2362/1995 «Περί Δημοσίου 
Λογιστικού, ελέγχου των δαπανών του Κράτους και άλ¬ 
λες διατάξεις», ως ισχύει, το Ν.2286/1995, «Προμήθειες 
του Δημόσιου Τομέα και ρυθμίσεις συναφών θεμάτων», 
ως ισχύει, το Π.Δ. 118/2007«Κανονισμός Προμηθειών Δη¬ 
μοσίου (Κ.Π.Δ.)», ως ισχύει, το Π.Δ. 60/2007 «Προσαρμογή 
της Ελληνικής Νομοθεσίας στις διατάξεις της Οδηγίας 
2004/18/ΕΚ του Ευρωπαϊκού Κοινοβουλίου και του Συμ¬ 
βουλίου της 31ης Μαρτίου 2004 (ΕΙ_134/30.04.2004) περί 
συντονισμού των διαδικασιών σύναψης δημόσιων συμ¬ 
βάσεων έργων, προμηθειών και υπηρεσιών», ως ισχύει, 
το Π.Δ. 113/2010 «Περί αναλήψεως υποχρεώσεων από 
τους Διατάκτες» και από 1.1.2015 το Ν.4270/2014 «Αρχές 
δημοσιονομικής διαχείρισης και εποπτείας (ενσωμά¬ 
τωση της Οδηγίας 2011/85/Ε.Ε.) - δημόσιο λογιστικό και 
άλλες διατάξεις» και το Ν. 4281/2014 «Μέτρα στήριξης 
και ανάπτυξης της ελληνικής οικονομίας, οργανωτικά 
θέματα Υπουργείου Οικονομικών και άλλες διατάξεις», 
μέχρι του ποσού των 40.000 €. 

- Ορισμός Υπολόγου-διαχειριστή υλικού. 

- Αποφάσεις ορισμού υπολόγων ΧΕΠ ανεξαρτήτως 
ποσού, καθώς και αποφάσεις ορισμού υπολόγων έργων 
προγράμματος Δημοσίων Επενδύσεων. 

- Αποφάσεις και έγγραφα για διάθεση υλικών στον 
Ο.Δ.Δ.Υ. ή σε άλλες Υπηρεσίες. 

- Αποφάσεις κατανομής χρηματοδοτήσεων στα έργα 
των Συλλογικών Αποφάσεων του Π.Δ.Ε. ανεξαρτήτως 
ποσού για κάθε περίπτωση. 

- Καταστάσεις οικονομικών και φορολογικών στοιχεί¬ 
ων και βεβαιώσεων αποδοχών. 

α. Στον Προϊστάμενο του Τ μήματος Προϋπολογισμού 
και Μισθοδοσίας 

- Αποφάσεις αναλήψεων πιστώσεων μέχρι του ποσού 
των 20.000 € κατά περίπτωση. 

- Αιτήματα στο Γενικό Λογιστήριο του Κράτους για 
αύξηση των διαθεσίμων ποσοστών πιστώσεων από τον 
Τακτικό Προϋπολογισμό, μέχρι του ποσού των 20.000€. 

- Καταστάσεις προβλέψεως πιστώσεων που θα δα- 
πανηθούν κάθε μήνα και τη διαβίβαση στο Γ.Λ.Κ. μέσω 
των Υ.Δ.Ε. 

- Τα διαβιβαστικά έγγραφα που απαιτούνται για την 
αποστολή υπαλλήλων στο Εξωτερικό για εκτέλεση 
Υπηρεσίας. 

- Εντολές προς την Τράπεζα της Ελλάδος για χορή¬ 
γηση συναλλάγματος. 

- Βεβαιώσεις αποδοχών όλων των κατηγοριών προ¬ 
σωπικού για φορολογική ή κάθε άλλη νόμιμη χρήση. 

- Διαβιβαστικά και λοιπά έγγραφα δαπανών προς 

Υ.Δ.Ε. αρμοδιότητας του Α.Σ.Ε.Π. μέχρι του ποσού των 
20.000 € για κάθε περίπτωση. 

β. Στον Προϊστάμενο του Τμήματος Προμηθειών 

- Διαβιβαστικά έγγραφα προς τις Επιτροπές διενέρ¬ 
γειας διαγωνισμών προμήθειας ή παροχής υπηρεσιών 
του Α.Σ.Ε.Π. 

- Διαβιβαστικά έγγραφα σε αναδόχους και συμμετέ¬ 
χοντας διαγωνισμών προμήθειας ή παροχής υπηρεσιών 
του Α.Σ.Ε.Π. 

- Εγκρίσεις, εντολές προμήθειας και γενικά πράξεις 
θεώρησης και αναγνώρισης των δαπανών αρμοδιότητας 
του Α.Σ.Ε.Π., μέχρι του ποσού των 20.000 € για κάθε 
περίπτωση. 

- Διαβιβαστικά και λοιπά έγγραφα δαπανών προς 
Υ.Δ.Ε. αρμοδιότητας του Α.Σ.Ε.Π. μέχρι του ποσού των 
20.000 € για κάθε περίπτωση. 

Δ. Στον Προϊστάμενο της Διεύθυνσης Μηχανοργάνω¬ 
σης και Αυτοματισμού 

- Εγκυκλίους γενικών ή ειδικών οδηγιών σε θέματα 
πληροφορικής (εοίίνναΓθ και άαΓάνναΓβ). 

- Απαντήσεις σε ερωτήματα φορέων του Δημοσίου 
και ευρύτερου Δημοσίου Τομέα. 

- Θέση εγγράφων στο Αρχείο της Διεύθυνσης. 

- Εγκρίσεις χορήγησης εγγράφων από το τηρούμενο 
στη Διεύθυνση Αρχείο (ηλεκτρονικό και χειρόγραφο). 

Ε. Στον Προϊστάμενο της Διεύθυνσης Ηλεκτρονικής 
Διοίκησης 

- Εγκυκλίους γενικών ή ειδικών οδηγιών σε θέματα 
Ηλεκτρονικής Διακυβέρνησης. 

- Εγκυκλίους και έγγραφα σε θέματα διαλειτουρ- 
γικότητας με άλλους φορείς και εγγραφής πολιτών, 
υπαλλήλων φορέων και ιδιωτών-εμπειρογνωμόνων στα 
αντίστοιχα Μητρώα. 

- Απαντήσεις σε ερωτήματα φορέων του Δημοσίου και 
ευρύτερου Δημοσίου Τομέα και σε ερωτήματα πολιτών 
σε θέματα αρμοδιότητας της Διεύθυνσης. 

- Θέση εγγράφων στο αρχείο της Διεύθυνσης. 

- Εγκρίσεις χορήγησης αντιγράφων από το τηρούμενο 
στη Διεύθυνση αρχείο (ηλεκτρονικό και χειρόγραφο). 

II. Γενική Διεύθυνση Προσλήψεων 

Α. Στον Γ ενικό Διευθυντή Προσλήψεων 

- Χορηγήσεις κανονικών και λοιπών αδειών στους Προ¬ 
ϊστάμενους των Διευθύνσεων που ανήκουν στη Γ ενική 
Διεύθυνση Προσλήψεων. 

- Αναρτήσεις προκηρύξεων. 

- Δημοσιοποίηση προκηρύξεων στις εφημερίδες (Πε¬ 
ριλήψεις προκηρύξεων, Δελτία τύπου-Ανακοινώσεις). 

- Δημοσιοποίηση προκηρύξεων στα Μ.Μ.Ε. 

- Διαβίβαση προκηρύξεων ή πινάκων επιτυχίας-διο- 
ριστέων, προς δημοσίευση στο Εθνικό Τυπογραφείο. 

- Αλληλογραφία σχετική με την προετοιμασία της 
ειδικής γραπτής εξέτασης του αρ. 15 παρ. 3 του 
Ν. 2190/1994. 

- Αλληλογραφία σχετική με την προετοιμασία, ορ¬ 
γάνωση και διεξαγωγή των Γ ραπτών Διαγωνισμών του 
Α.Σ.Ε.Π. (άρθρα 15-17 του Ν.2190/1994), 

- Αλληλογραφία σχετική με την οργάνωση και διεξα¬ 
γωγή της ειδικής γραπτής δοκιμασίας (ΙβεΙ), κατά το 
άρθρο 18 παρ.3 του Ν. 2190/1994). 

- Αναρτήσεις πινάκων επιτυχίας, διοριστέων, απορρι- 
πτομένων, αποκλειομένων. 

- Αναπληρώσεις διοριστέων ή προσληπτέων. 


Β. Στον Προϊστάμενο της Διεύθυνσης Προκηρύξεων 

- Απαντήσεις σε ερωτήματα πολιτών σε θέματα αρ¬ 
μοδιότητας της Διεύθυνσης. 

- Διαβιβαστικό προς φορείς για συμφωνία ενόψει έκ¬ 
δοσης προκήρυξης. 

- Αλληλογραφία με οικείους φορείς για θέματα προ¬ 
κηρύξεων. 

Γ. Στον Προϊστάμενο της Διεύθυνσης Γ ραπτών Διαγω¬ 
νισμών και Επιλογής Ειδικού Επιστημονικού Προσωπικού 

- Κλήσεις υποψηφίων προκειμένου να υποβάλλουν 
τυχόν αντιρρήσεις. 

- Κοινοποίηση της απόφασης επί των αντιρρήσεων. 

- Κοινοποίηση αποσπασμάτων αποφάσεων του Α.Σ.Ε.Π. 
σε απάντηση επί των ενστάσεων των υποψηφίων. 

- Αλληλογραφία που αφορά συγκεκριμένες διαδικα¬ 
σίες της Διεύθυνσης. 

Δ. Στον Προϊστάμενο της Διεύθυνσης Προσλήψεων με 
Σειρά Προτεραιότητας 

- Κοινοποίηση αποσπασμάτων αποφάσεων του Α.Σ.Ε.Π. 
σε απάντηση επί των ενστάσεων των υποψηφίων. 

- Κοινοποίηση αποφάσεων ή αποσπασμάτων αποφά¬ 
σεων επί αιτήσεων θεραπείας. 

- Αλληλογραφία που αφορά συγκεκριμένες διαδικα¬ 
σίες της Διεύθυνσης. 

α. Στους Προϊσταμένους των Τμημάτων της Διεύθυν¬ 
σης, κατά το μέρος αρμοδιότητας ενός εκάστου: 

- Εξερχόμενη αλληλογραφία προς τους φορείς για 
την αναζήτηση στοιχείων. 

Ε. Στον Προϊστάμενο της Διεύθυνσης Προσλήψεων 
Εποχικού Προσωπικού 

- Αλληλογραφία που αφορά συγκεκριμένες διαδικα¬ 
σίες της Διεύθυνσης. 

- Κοινοποίηση αποφάσεων ή αποσπασμάτων απο¬ 
φάσεων του Α.Σ.Ε.Π. σε απάντηση επί των ενστάσεων 
των υποψηφίων. 

- Εξερχόμενη αλληλογραφία για την αναζήτηση δια¬ 
φόρων στοιχείων από φορείς. 

α. Στους Προϊσταμένους των Τμημάτων, κατά λόγο 
αρμοδιότητάς τους: 

- Εξερχόμενη αλληλογραφία για την αναζήτηση δια¬ 
φόρων στοιχείων από φορείς. 

- Κοινοποίηση αποφάσεων ή αποσπασμάτων απο¬ 
φάσεων του Α.Σ.Ε.Π. σε απάντηση επί των ενστάσεων 
των υποψηφίων. 

III. Τομέας Αυτοτελών Υπηρεσιών 

Α. Στον Προϊστάμενο του Τμήματος Ειδικών Υποθέ¬ 
σεων 

- Αλληλογραφία σχετικά με συγκεκριμένες διαδικασί¬ 
ες του Τμήματος μη αφορώσα την κρίση και τις απόψεις 
μελών του ΑΣΕΠ επί των αρμοδιοτήτων του Συμβούλιου. 

Β. Στον Προϊστάμενο του Γραφείου Εξυπηρέτησης 
Πολιτών 

- Την ηλεκτρονική, μέσω β-πιαίΙ, αλληλογραφία επί 
ερωτημάτων Πολιτών σχετικά με τις διαδικασίες προ¬ 
σλήψεων γενικά ή για συγκεκριμένες διαδικασίες προ¬ 
σλήψεων και το στάδιο της εξέλιξής τους, μη αφορώσα 
την κρίση και τις απόψεις μελών του ΑΣΕΠ επί των 
αρμοδιοτήτων του Συμβουλίου. 

Γ. Στον Προϊστάμενο του Αποκεντρωμένου Τ μήματος 
ΑΣΕΠ Θεσσαλονίκης 

-Έγκριση ανακοινώσεων και πινάκων πρόσληψης επο¬ 
χικού προσωπικού κατά τις διατάξεις του άρθρου 21 του 
Ν. 2190/1994, όπως ισχύει. 

- Κοινοποίηση αποφάσεων του ΑΣΕΠ σε απάντηση επί 
των ενστάσεων των υποψηφίων και επί αυτεπαγγέλτου 
ελέγχου, καθώς και επί αιτήσεων θεραπείας. 

- Απαντήσεις επί αναφορών και καταγγελιών των υπο¬ 
ψηφίων για θέματα προσλήψεων εποχικού προσωπικού. 

- Απαντήσεις σε ερωτήματα φορέων του Δημοσίου και 
ευρύτερου Δημοσίου Τομέα, σε θέματα αρμοδιότητας 
του Τμήματος. 

- Διαβιβαστικά προς φορείς για την αποστολή των 
δικαιολογητικών των υποψηφίων. 

- Αλληλογραφία με οικείους φορείς για θέματα σχετι¬ 
κά με τη διαδικασία πρόσληψης εποχικού προσωπικού. 

- Αλληλογραφία προς τα αρμόδια Υπουργεία και προς 
άλλες Δημόσιες Υπηρεσίες (ΟΑΕΔ, ΟΑΕΕ, ΙΚΑ, Διευθύν¬ 
σεις Συγκοινωνιών κλπ.), για θέματα αρμοδιότητας του 
Τ μήματος. 

- Αλληλογραφία σχετικά με την προετοιμασία, ορ¬ 
γάνωση και διεξαγωγή των γραπτών διαγωνισμών του 
ΑΣΕΠ, (άρθρα 15-17 του Ν. 2190/1994, όπως ισχύει). 

- Βεβαιώσεις βαθμολογητών για τη συμμετοχή τους 
στη βαθμολόγηση γραπτών δοκιμίων. 

- Πρακτικά ανάληψης υπηρεσίας των υπαλλήλων στο 
τμήμα. 


- Βεβαιώσεις που αναφέρονται στην υπηρεσιακή κα¬ 
τάσταση του προσωπικού του τμήματος. 

- Αλληλογραφία με τις υπηρεσίες αποσπασμένων 
υπαλλήλων, που υπηρετούν στο τμήμα. 

- Αλληλογραφία με το Εθνικό Κέντρο Δημόσιας Δι¬ 
οίκησης σχετικά με την επιμόρφωση του προσωπικού 
του τμήματος. 

- Θεωρήσεις των βιβλιαρίων νοσηλείας των υπαλ¬ 
λήλων του τμήματος και μελών των οικογενειών τους. 

- Αλληλογραφία προς τις αρμόδιες Υγειονομικές 
Επιτροπές για τη χορήγηση αναρρωτικών αδειών των 
υπαλλήλων του τμήματος. 

- Χορηγήσεις κανονικών και γονικών αδειών στους 
υπαλλήλους του τμήματος. 

- Εκθέσεις απόψεων προς τα αρμόδια Δικαστήρια και 
το Νομικό Συμβούλιο του Κράτους επί αιτήσεων ακυ- 
ρώσεως κατά πράξεων του ΑΣΕΠ. 

Με τη δημοσίευση της παρούσης, παύει να ισχύει κάθε 
προγενέστερη όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2015 
Ο Πρόεδρος 

ΙΩΑΝΝΗΣ ΚΑΡΑΒΟΚΥΡΗΣ 

